సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
బంగ్లాపై ప్రతీకారం తీర్చుకున్న పాకిస్థాన్
ఇండియన్ క్రికెట్ ఫ్యాన్స్‌పై ప్రశంసలు గుప్పించినందుకుగాను స్వదేశం నుంచి విమర్శలు ఎదుర్కుంటున్న పాకిస్థాన్ క్రికెట్ టీమ్ కెప్టేన్ షాహీద్ అఫ్రీది
TNN | Updated:
Mar 16, 2016, 08:27PM IST
ఇండియన్ క్రికెట్ ఫ్యాన్స్‌పై ప్రశంసలు గుప్పించినందుకుగాను స్వదేశం నుంచి విమర్శలు ఎదుర్కుంటున్న పాకిస్థాన్ క్రికెట్ టీమ్ కెప్టేన్ షాహీద్ అఫ్రీది బుధవారం ఆ దేశానికి ఓ మరిచిపోలేని విజయాన్ని అందించాడు. కొద్ది రోజుల క్రితం ఏ బంగ్లాదేశ్ పైనైతే ఓడిపోయి ఆసియా టీ20 కప్ ట్రోఫీ నుంచి ఔట్ అయ్యారో.. ఇప్పుడు అదే దేశంపై కసితీరా బ్యాటింగ్ చేసి 201 పరుగుల భారీ స్కోర్ సాధించడమేకాకుండా 55 పరుగుల తేడాతో గెలుపొంది ప్రతీకారం తీర్చుకుంది పాక్. 'టీ20 వరల్డ్ కప్‌లో భాగంగా కోల్‌కతాలోని ఈడెన్ గార్డెన్స్ వేదికగా జరిగిన గ్రూప్ 2 సూపర్ 10 ఎన్‌కౌంటర్ మ్యాచ్‌లో పాక్ సేనని అన్నివిధాల ముందుండి నడిపించాడు షాహీద్. కేవలం 19 బంతుల్లో 49 పరుగులు చేయడమేకాకుండా బంగ్లాదేశ్‌పై తనదైన స్టైల్లో సూపర్‌ఫాస్ట్ లెగ్‌బ్రేక్స్ బౌలింగ్‌తో కేవలం 27 పరుగులు మాత్రమే సమర్పించుకుని రెండు వికెట్లు కూడా పడగొట్టాడు. మొట్టమొదటే 9 బంతుల్లో 25 పరుగులు రాబట్టి బంగ్లా బౌలర్లకి చెమటలు పట్టించిన షాహీద్.. తన మొత్తం ఇన్నింగ్స్‌లో 4 సిక్సర్లు, 4 ఫోర్లతో స్కోర్‌ని మరింత పరుగులుపెట్టించాడు. అంతకన్నా ముందే బ్యాటింగ్‌కి దిగిన అహ్మద్ షాహెజాద్ 39 బంతుల్లో 52 పరుగులు(8x4)రాబట్టగా... మొహమ్మద్ హఫీజ్ 42 బంతుల్లో 64 పరుగులు( 7x4, 2x6)సాధించాడు. ఇలా టీమ్ సమిష్టి కృషితో బంగ్లాదేశ్‌పై 5 వికెట్ల నష్టానికి 201 భారీ స్కోర్ సాధించింది పాక్. 202 పరుగుల భారీ లక్ష్యంతో బరిలోకి దిగిన బంగ్లాదేశ్.. పాక్‌పై ఏ దశలోనూ పై చేయి సాధించలేకపోయింది. ఫలితంగా 20 ఓవర్లు ఆడి చివరివరకు పోరాడిన బంగ్లాదేశ్ 6 వికెట్ల నష్టానికి 146 పరుగులు మాత్రమే చేయగలిగింది. విచిత్రం ఏంటంటే... అంతర్జాతీయ టీ 20 మ్యాచుల్లో పాకిస్థాన్ అత్యధిక స్కోర్ 205/5(2008, ఏప్రిల్లో) సాధించింది కూడా బంగ్లాదేశ్‌పైనే.